Raamat "Mehed ja hingemaastikud“ on kaasaegne ja tõsieluline. Raamatu sisu pakub hulgaliselt elust võetud tagasilööke, sest see lugu on sisemisest konfliktist mõistuse ja südamehääle vahel. Raamatus on nii karmi reaalsust kui ka hingekriipivat igatsust ja kirge, mida mahendavad looduse maalimise episoodid. Kui palju tagasilööke ühe naise ellu mahub? Millal saab mõõt täis? Seda soovitan lugeda raamatust, mille olen oma südamehäält kuulates kirja pannud.
Sihtgrupiks on keskealised ja vanemad, tõsisemat, romantilist ilukirjandust hindavad naised, Lugeja jaoks võib-olla väärtuslik see, et ta saab olla sündmuste keskel ja tunnetada neid emotsioone ja võib-olla annab see tõuke ka lugejale endale oma loo kirja panekuks, sest see on teraapia, kui saab ennast sisemiselt avada.
Hingemaastikud on ühelt poolt sisemised hingemaastikud. Teisalt on nad kunstnikust peategelase avali hingega maalitud loodusmaalid.